C 380/20
LT
Europos Sąjungos oficialusis leidinys
2022 10 3
1.
Pirmasis ieškinio pagrindas grindžiamas teisės klaida, padaryta aiškinant ir taikant atsakovės teisės aktą, kuriame reglamentuojamas priskyrimas prie kito lygio, t. y.
Management Board sprendimą 2016-016, kiek, kaip teigia atsakovė, pagal šį sprendimą priskyrimas prie kito lygio siejamas su minimalaus vidutinio darbo priskyrus prie lygio stažo sąlyga, kurią turi atitikti prie kito lygio priskiriami tarnautojai; ieškovo atveju ši trukmė AD 9 lygyje yra ketveri metai.
Ieškovas remiasi tuo, kad gavo labai didelį taškų, reikalingų priskiriant prie kito lygio, skaičių ir kad jo lygis ir AD 10 lygis buvo vieninteliai AD lygiai, kuriems buvo taikoma minėta darbo stažo sąlyga. 2.
Antrasis ieškinio pagrindas, pateiktas subsidiariai, grindžiamas minėto sprendimo neteisėtumu grindžiamu prieštaravimu; tvirtinama, kad sprendimas neteisėtas, nes nesuderinamas su daugeliu viešosios tarnybos teisės principų ir normų, visų pirma su reglamentuojančiais priskyrimą prie kito lygio pagal nuopelnus. 3.
Jei nebūtų pritarta ir šiam ieškinio pagrindui, trečiasis ieškinio pagrindas grindžiamas vienodo požiūrio principo pažeidimu, teisės į karjerą principo pažeidimu ir akivaizdžia vertinimo klaida, nes priskyrimas prie visų AD lygių, išskyrus lygį, prie kurio buvo priskirtas ieškovas, ir AD 10 lygį, vyko nepaisant to, kad neįvykdyta minimalaus vidutinio darbo stažo sąlyga.
2022 m. rugpjūčio 2 d. pareikštas ieškinys byloje Švedija / Komisija (Byla T-485/22) (2022/C 380/24) Proceso kalba: švedų Šalys Ieškovė: Švedijos Karalystė, atstovaujama H. Shev ir F.-L. Göransson Atsakovė: Europos Komisija
Reikalavimai Ieškovė Bendrojo Teismo prašo: — panaikinti 2022 m. birželio 8 d.
Komisijos įgyvendinimo sprendimą (ES) 2022/908 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (1), kiek jame Švedijai nustatyta 5 % fiksuoto dydžio pataisa, atitinkanti 13 856 996,64 EUR sumą, dėl pagalbos, išmokėtos Švedijai už 2017, 2018 ir 2019 paraiškų teikimo metus, ir — priteisti iš Komisijos bylinėjimosi išlaidas.
Ieškinio pagrindai ir pagrindiniai argumentai Grįsdama ieškinį ieškovė remiasi trimis pagrindais. 1.
Pirmasis pagrindas grindžiamas tuo, kad, ieškovės teigimu, Komisija neįvykdė pareigos motyvuoti, nes Komisijos argumentai, pateikti priimant sprendimą, ar trūkumai, dėl kurių priekaištaujama Švedijai, nėra aiškūs. 2.
Antrasis ieškinio pagrindas grindžiamas tuo, kad Komisija pažeidė Reglamento 1306/2013 (2) 52 straipsnį ir 2014 m. liepos 17 d.
Komisijos įgyvendinimo reglamento (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (3), 28 ir 29 straipsnius, nes padarė vertinimo klaidą, kai nustatė, kad yra sisteminių trūkumų įgyvendinant kryžmines patikras, kiek tai susiję su ŽSIS atnaujinimo kokybe, o tai laikoma pagrindinės kontrolės priemonės trūkumais.
Taip yra, nes 1) ŽSIS atnaujinimo kokybė gali būti įvertinta tik atsižvelgiant į visą žemės sklypų duomenų bazę, 2) Komisijos atliktas žemės sklypų tyrimui pasirinkimas buvo per daug ribotas, kad būtų galima įrodyti sisteminį trūkumą, ir 3) Komisijos išvada dėl trūkumų turinčių žemės sklypų ir klaidų lygio – kuri, atrodo, buvo Komisijos vertinimo, kad yra sisteminis ŽSIS atnaujinimo trūkumas, pagrindas – nėra teisinga.